28 Službeni list Europske unije 03/Sv. 22 31978R2457 21.10.1978. SLUŽBENI LIST EUROPSKIH ZAJEDNICA L 296/1 UREDBA VIJEĆA (EEZ) br. 2457/78 od 16. listopada 1978. o sklapanju Sporazuma u obliku razmjene pisama između Europske ekonomske zajednice i Republike Tunis o određenim vinima podrijetlom iz Tunisa koja imaju pravo na oznaku izvornosti VUEĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, a posebno njegov članak 113., uzimajući u obzir preporuku Komisije, budući da je Sporazum o suradnji između Europske ekonomske zajednice i Republike Tunis (!) potpisan 25. travnja 1976.; budući da je Privremeni sporazum (*), koji je potpisan istog dana, stupio na snagu 1. srpnja 1976. kako bi se mogle unaprijed provoditi trgovinske odredbe Sporazuma o suradnji; budući da Sporazum treba odobriti u obliku razmjene pisama, kako je navedeno u članku 20. stavku 2. Sporazuma o suradnji i članku 13. stavku 2. Privremenog sporazuma o primjeni dogovora predviđenih tim člancima u pogledu vina koja imaju pravo na oznaku izvornosti prema tuniskom zakonu te su izuzeta od plaćanja carine pri uvozu u Zajednicu u okviru godišnje carinske kvote Zajednice od 500 000 hektolitara, DONIJELO JE OVU UREDBU: Članak 1. Ovime se, u ime Zajednice, odobrava Sporazum u obliku razmjene pisama između Europske ekonomske zajednice i Republike Tunis o određenim vinima podrijetlom iz Tunisa koja imaju pravo na oznaku izvornosti. Tekst Sporazuma priložen je ovoj Uredbi. Članak 2. Predsjednik Vijeća ovime se ovlašćuje odrediti osobu ovlaštenu potpisati Sporazum kako bi on obvezivao Zajednicu. Članak 3. Ova Uredba stupa na snagu prvog dana od dana objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Luxembourgu 16. listopada 1978. (') SL L 265, 27.9.1978., str. 2. () SL L141, 28.5.1976., str. 195. Za Vijeće Predsjednik K. von DOHNANYI